Flavoprotein
Flavoproteini su proteini koji sadrže nukleinskokiselinski derivat riboflavin. Flavoproteini su uključeni u široku lepezu bioloških procesa, uključujući uklanjanje radikala koji doprinose oksidativnom stresu, fotosintezi i popravku DNK. Flavoproteini su neke od najviše proučavanih porodica enzima. Flavoproteini imaju ili FMN ili FAD (flavin adenin-dinukleotid) kao prostetsku grupu ili kao kofaktor. Flavin je općenito čvrsto vezan (kao u adrenodoksin-reduktazi, gdje je FAD duboko ugrađen). Oko 5-10% flavoproteina ima kovalentno vezan FAD. Na osnovu dostupnih strukturnih podataka, FAD-vezuća mjesta mogu se podijeliti u više od 200 različitih tipova. U ljudskom genomu kodirano je 90 flavoproteina; oko 84% zahtijeva FAD, a oko 16% FMN, dok pet proteina zahtijeva oba. Flavoproteini se uglavnom nalaze u mitohondrijama. Od svih flavoproteina, 90% vrši redoks reakcije, a ostalih 10% su transferaze, lijaze, izomeraze ili ligaze.